b'\n_START_ARTICLE_\nClemens von Brentano di Tremezzo\n_START_SECTION_\nBakgrunn og tidlig yrkesliv\n_START_PARAGRAPH_\nHan var eldste s\xc3\xb8nn av den katolske sentrumspolitikeren, advokaten og senere riksdagsmannen og hessiske justisministeren Otto von Brentano di Tremezzo (1855\xe2\x80\x931927). Hans yngre br\xc3\xb8dre var Bernard (1901\xe2\x80\x931964) og Heinrich von Brentano di Tremezzo (1904\xe2\x80\x931964)._NEWLINE_Han studerte jus og tr\xc3\xa5dte inn i den diplomatiske tjenesten. Fra 1921 til 1923 var han legasjonsr\xc3\xa5d i Athen og fra 1925 til 1926 ambassader\xc3\xa5d ved den tyske ambassade ved Den hellige stol. Han var en venn av utenriksminister Walther Rathenau. I 1929 tr\xc3\xa5dte han ut av utenrikstjenesten.\n_START_SECTION_\nPolitisk karri\xc3\xa8re\n_START_PARAGRAPH_\nClemens von Brentano di Tremezzo ble innvalgt i Riksdagen for Det katolske sentrumspartiet, og ble deretter pensjonert. I 1943 ble han forpliktet til arbeide for Industri- og handelskammeret, og fortsatte i denne stillingen ogs\xc3\xa5 etter krigen frem til 1946._NEWLINE_Den badiske statspresidenten Leo Wohleb gav ham i desember 1946 i oppdrag \xc3\xa5 lede det badiske statskanselliet. I juli 1950 fulgte utnevnelsen til generalkonsul i Italia. 1. juni 1951 overrakte han den italienske presidenten Luigi Einaudi sine akkreditiver som ambassad\xc3\xb8r, og ble Tysklands f\xc3\xb8rste ambassad\xc3\xb8r siden krigen._NEWLINE_V\xc3\xa5ren 1957 ble han pensjonert og trakk seg tilbake til Meran i Syd-Tirol i Italia, hvor han bodde til sin d\xc3\xb8d. Han d\xc3\xb8de p\xc3\xa5 sin 78. \xc3\xa5rs f\xc3\xb8dselsdag.'